**รายงานการประชุมสภาองค์การบริหารส่วนตำบลแหลม**

**สมัยสามัญ สมัยที่ 3 ครั้งที่ 1/๒๕64**

**เมื่อวันที่ 9 สิงหาคม พ.ศ. ๒๕64**

**ณ ห้องประชุมสภาองค์การบริหารส่วนตำบลแหลม**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ- สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายจินดา คงตุก | ประธานสภาฯ | จินดา คงตุก |  |
| ๒ | นายวีระนันท์ จันทร์นุ่น | รองประธานสภาฯ | - | ลาป่วย |
| ๓ | นายคำนูญ เจ้ยเปี้ยว | ส.อบต.ม.๑ | คำนูญ เจ้ยเปี้ยว |  |
| ๔ | นายมล ชุมทอง | ส.อบต.ม.๑ | มล ชุมทอง |  |
| ๕ | นายสมยศ ชูเมือง | ส.อบต.ม.๒ | สมยศ ชูเมือง |  |
| 6 | นางสุคนธ์ รอดเมือง | ส.อบต.ม.2 | สุคนธ์ รอดเมือง |  |
| 7 | นายพิทักษ์ คงแก้ว | ส.อบต.ม.๓ | พิทักษ์ คงแก้ว |  |
| 8 | นายระบิล ขวัญสุด | ส.อบต.ม.๓ | ระบิล ขวัญสุด |  |
| 9 | นายบรรยัด แก้วมี | ส.อบต.ม.๔ | บรรยัด แก้วมี |  |
| 10 | นายเทียนชัย หนูยิ้มซ้าย | ส.อบต.ม.๕ | เทียนชัย หนูยิ้มซ้าย |  |
| ๑1 | นายวีระยุทธ บัวเนี้ยว | ส.อบต.ม.๖ | วีระยุทธ บัวเนี้ยว |  |
| ๑2 | นายสังคม พลายด้วง | ส.อบต.ม.๖ | - | ลาป่วย |
| ๑3 | นายประเคียง หนูพันธ์ | ส.อบต.ม.๗ | ประเคียง หนูพันธ์ |  |
| ๑4 | นายรัตน์ คงมาก | ส.อบต.ม.๗ | รัตน์ คงมาก |  |
| ๑5 | นายเจริญ แย้มเกิด | ส.อบต.ม.๘ | เจริญ แย้มเกิด |  |
| ๑6 | นางสาววันทนา รัตนวงศ์แข | ส.อบต.ม.๙ | วันทนา รัตนวงศ์แข |  |
| ๑7 | นายอรรถพล ชุมดำ | ส.อบต.ม.๙ | อรรถพล ชุมดำ |  |
| ๑8 | นายวิน ศิริบุญ | ส.อบต.ม.๑๐ | - | ลาป่วย |
|  |  |  |  |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายเสทือน ถาวรนุรักษ์ | นายก อบต.แหลม | เสทือน ถาวรนุรักษ์ |  |
| ๒ | นายชม หนูพันธ์ | รองนายก อบต.แหลม | ชม หนูพันธ์ |  |
| ๓ | นายจรัล แนมไสย | เลขานุการนายก | จรัล แนมไสย |  |
| 4 | นายปรเมศวร์ ชุมทอง | เลขาสภาฯ (ปลัดอบต.แหลม) | ปรเมศวร์ ชุมทอง |  |
| 5 | นางสาวอารีย์ ตำแอ | หัวหน้าสำนักปลัด | อารีย์ ตำแอ |  |
| 6 | นางสาวดวงเดือน ทองบุญชู | ผู้อำนวยการกองคลัง | ดวงเดือน ทองบุญชู |  |
| 7 | นายพิศนุ เขียวรอด | ผู้อำนวยการกองช่าง | พิศนุ เขียวรอด |  |
| 8 | นางสาวกุลยดา ไชยศรีมาลย์ | นักวิเคราะห์นโยบายและแผน | กุลยดา ไชยศรีมาลย์ |  |
| 9 | สิบเอกนิกร เกื้อมา | เจ้าพนักงานธุรการ | นิกร เกื้อมา |  |

เมื่อถึงเวลา 10.00 น. เลขานุการสภา อบต.ฯ ได้เชิญสมาชิกสภาฯ และหัวหน้าส่วนราชการต่างๆเข้าห้องประชุมได้เชิญประธานสภาฯ จุดธูปเทียนบูชาพระรัตนตรัย และดำเนินการประชุมตามระเบียบวาระการประชุม

**เริ่มประชุมเวลา ๑๐.๐๐ น**

ประธานสภาฯ (นายจินดา คงตุก) สวัสดีท่านสมาชิกสภาฯทุกท่าน ท่านคณะผู้บริหาร ท่านปลัดและผู้ที่เข้าร่วมประชุมทุกท่านวันนี้เป็นการประชุมสภาฯ สมัยสามัญ สมัยที่ 3 ครั้งที่ 1/๒๕64 ซึ่งกำหนดไว้ในวันที่ 1 - 15 สิงหาคม 2564 ต่อไปผมจะเริ่มประชุมตามระเบียบวาระการประชุม

**ระเบียบวาระที่ ๑** **เรื่องที่ประธานสภาฯ แจ้งให้ที่ประชุมทราบ**

-ไม่มี-

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**2.1 รับรองรายงานการประชุมสภาองค์การบริหารส่วนตำบลแหลม สมัยสามัญ สมัยที่ 2 ครั้งที่ 1/2564**

ประธานสภาฯ (นายจินดา คงตุก) ต่อไปเป็นรายงานการประชุมสภาฯ ซึ่งอยู่ในมือสมาชิกทุกท่านแล้ว สมาชิกท่านใดจะขอแก้ไขรายงานการประชุมสมัยสามัญ สมัยที่ 2 ครั้งที่ 1/2564 ให้ยกมือขอแก้ไขได้ครับ

มติที่ประชุมฯ -ไม่มี-

ประธานสภาฯ (นายจินดา คงตุก) เมื่อไม่มีสมาชิกท่านใดขอแก้ไขรายงานการประชุมสภาฯ ต่อไปผมจะขอมติที่ประชุมเพื่อรับรองรายงานการประชุมสภาฯ สมัยสามัญ สมัยที่ 2 ครั้งที่ 1/2564

มติที่ประชุม -มีมติเห็นชอบ 14 เสียง

ไม่เห็นชอบ - เสียง

งดออกเสียง 1 เสียง

**ระเบียบวาระที่ ๓ เรื่องเสนอเพื่อพิจารณา**

**3.1 ญัตติร่างข้อบัญญัติงบประมาณรายจ่ายประจำปี 2565 วาระที่ 1 ขั้นรับหลักการ**

ประธานสภาฯ (นายจินดา คงตุก) ต่อไปเป็นหัวข้อ 3.1 ร่างข้อบัญญัติงบประมาณรายจ่ายประจำปี 2565 ซึ่งอยู่ในมือสมาชิกทุกท่านแล้ว ต่อไปผมจะให้ท่านผู้บริหารได้นำเสนอร่างข้อบัญญัติงบประมาณรายจ่ายประจำปีงบประมาณ 2565 ครับ เชิญครับ

นายกอบต. (นายเสทือน ถาวรนุรักษ์)กราบเรียนท่านประธานสภาฯที่เคารพ ท่านสมาชิกผู้ทรงเกียรติ และผู้เข้าร่วมประชุม ทุกท่านครับ ต้องขอบคุณท่านประธานที่ได้ให้โอกาสได้เสนอร่างข้อบัญญัติงบประมาณรายจ่ายประจำปี 2565 โดยเป็นการสมควรตั้งงบประมาณรายจ่ายประจำปีงบประมาณ 2565 อาศัยอำนาจความในพระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติม ฉบับที่ 6 พ.ศ.2552 มาตรา 87 และตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่นพ.ศ.2541 แก้ไขเพิ่มเติม (ฉบับที่ 2 และ 3 ) พ.ศ.2543 ซึ่งต้องดำเนินการตามระเบียบจึงต้องขอความเห็นชอบจากสภาแห่งนี้ซึ่งอยากให้ท่านประธานฯ และท่านสมาชิกฯได้ดูรายละเอียดซึ่งทางองค์การบริหารส่วนตำบลแหลมได้จัดทำร่างข้อบัญญัติ งบประมาณรายจ่ายประจำปีงบประมาณ พ.ศ.2565 ในโอกาสนี้ จึงขอชี้แจงให้ท่านประธานสภาและสมาชิกทุกท่านได้ทราบถึงสถานการณ์คลังตลอดจนหลักการและนโยบายดำเนินการ ในปีงบประมาณ พ.ศ.2565 ซึ่งมีรายละเอียดดังนี้

๑. สถานะการคลัง

๑.๑ งบประมาณรายจ่ายทั่วไป

ในปีงบประมาณ พ.ศ.๒๕64 ณ วันที่ 3 สิงหาคม พ.ศ.๒๕64 องค์กรปกครองส่วนท้องถิ่นมีสถานะการเงิน ดังนี้

๑.๑.๑ เงินฝากธนาคาร จำนวน 18,587,525.03 บาท

๑.๑.๒ เงินสะสม จำนวน 65,431,834.51 บาท

๑.๑.๓ เงินทุนสำรองเงินสะสม จำนวน 6,860,183.90 บาท

๑.๑.๔ รายการกันเงินไว้แบบก่อหนี้ผูกพันและยังไม่ได้เบิกจ่าย จำนวน ๐ โครงการ รวม ๐.๐๐ บาท

๑.๑.๕ รายการที่ได้กันเงินไว้โดยยังไม่ได้ก่อหนี้ผูกพัน จำนวน ๑ โครงการ รวม 37,189.๐๐ บาท

๑.๒ เงินกู้คงค้าง จำนวน ๐.๐๐ บาท

๒. การบริหารงบประมาณ ในปีงบประมาณ ๒๕63

(2.๑) รายรับจริง จำนวน 42,567,268.42 บาท ประกอบด้วย

หมวดภาษีอากร จำนวน 46,465.72 บาท

หมวดค่าธรรมเนียม ค่าปรับ และใบอนุญาต จำนวน 32,165.2๐ บาท

หมวดรายได้จากทรัพย์สิน จำนวน 125,641.00 บาท

หมวดรายได้จากสาธารณูปโภคและการพาณิชย์ จำนวน 1,309,360.๐๐ บาท

หมวดรายได้เบ็ดเตล็ด จำนวน 235,550.๐๐ บาท

หมวดรายได้จากทุน จำนวน 0.๐๐ บาท

หมวดภาษีจัดสรร จำนวน ๑7,727,036.27 บาท

หมวดเงินอุดหนุนทั่วไป จำนวน 23,091,050.23 บาท

(๒.2)เงินอุดหนุนที่รัฐบาลให้โดยระบุวัตถุประสงค์จำนวน 13,742,406.00 บาท

(2.๓) รายจ่ายจริง จำนวน 40,547,621.32 บาท ประกอบด้วย

งบกลาง จำนวน ๑3,151,252.๐๐ บาท

งบบุคลากร จำนวน 11,428,661.๐๐ บาท

งบดำเนินงาน จำนวน 8,370,814.19 บาท

งบลงทุน จำนวน 5,795,754.13 บาท

งบเงินอุดหนุน จำนวน 1,801,140.00 บาท

งบรายจ่ายอื่น จำนวน ๐.๐๐ บาท

(2.๔)รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์

จำนวน 13,742,406.00 บาท

(2.๕) มีการจ่ายเงินสะสมเพื่อดำเนินการตามอำนาจหน้าที่ จำนวน 2,645,000.๐๐ บาท

(2.๖) รายจ่ายที่จ่ายจากเงินทุนสำรองเงินสะสม จำนวน 3,065,600.๐๐ บาท

(2.7) รายจ่ายที่จ่ายจากเงินกู้ จำนวน 0.00 บาท

บันทึกหลักการและเหตุผล

ประกอบร่างข้อบัญญัติประกอบร่างข้อบัญญัติ งบประมาณรายจ่าย

ประจำปีงบประมาณ ๒๕๖5

**ด้านบริหารงานทั่วไป**

แผนงานบริหารทั่วไป มีจำนวนยอด 11,437,200 บาท

แผนงานการรักษาความสงบภายใน มีจำนวนยอด 209,000 บาท

**ด้านบริการชุมชนและสังคม**

แผนงานการศึกษา มีจำนวนยอด 8,007,355 บาท

แผนงานสาธารณสุข มีจำนวนยอด 275,000 บาท

แผนงานสังคมสงเคราะห์ มีจำนวนยอด 50,000 บาท

แผนงานเคหะและชุมชน มีจำนวนยอด 3,420,000 บาท

แผนงานสร้างความเข้มแข็งของชุม มีจำนวนยอด 20,000 บาท

แผนงานการศาสนาวัฒนธรรมและนันทนาการ มีจำนวนยอด 727,500 บาท

**ด้านเศรษฐกิจ**

แผนงานอุตสาหกรรมและการโยธา มีจำนวนยอด 1,275,000 บาท

แผนงานเกษตร มีจำนวนยอด 1,672,000 บาท

แผนงานการพาณิชย์ มีจำนวนยอด 1,841,100 บาท

**ด้านการดำเนินงานด้านอื่น**

แผนงานงบกลาง มีจำนวนยอด 15,065,845 บาท

**งบประมาณรายจ่ายทั้งสิ้น มีจำนวนยอด 44,000,000 บาท**

**คำแถลงงบประมาณ**

**ประกอบงบประมาณรายจ่ายประจำปีงบประมาณ พ.ศ.๒๕๖5**

|  |  |  |  |
| --- | --- | --- | --- |
| รายจ่าย | รายจ่ายจริง ปี ๒๕63 | ประมาณการ ปี ๒๕64 | ประมาณการ ปี ๒๕๖5 |
| **จ่ายจากงบประมาณ** |  |  |  |
| งบกลาง | 13,151,252.00 | 14,512,000.00 | 15,065,845.00 |
| งบบุคลากร | 11,428,661.00 | 12,833,620.00 | 13,885,180.00 |
| งบดำเนินงาน | 8,370,814.19 | 11,179,380.00 | 11,934,775.00 |
| งบลงทุน | 5,795,754.13 | 3,452,800.00 | 963,500.00 |
| งบเงินอุดหนุน | 1,801,140.00 | 2,397,200.00 | 2,150,700.00 |
| งบรายจ่ายอื่น | 0.00 | 25,000.00 | 0.00 |
| **รวมรายจ่ายจากงบประมาณ** | **40,547,621.32** | **44,400,000.00** | **44,000,000.00** |
| **รวม** | **40,547,621.32** | **44,400,000.00** | **44,000,000.00** |

ในส่วนรายละเอียดประมาณการรายจ่ายงบประมาณรายจ่ายทั่วไป ตามเอกสารที่ได้แจกให้ท่านสมาชิกทุกท่านแล้วทุกท่านคงได้ตรวจสอบความถูกต้องแล้ว ซึ่งให้เป็นไปตามระเบียบของการใช้จ่ายงบประมาณและการประมาณการรายรับรายจ่าย ส่วนหนึ่งกระผมในฐานะเป็นผู้บริหารได้ให้แต่ละส่วนในองค์การบริหารส่วนตำบลแหลมได้พิจารณาการใช้จ่ายงบประมาณ ไม่ว่าจะเป็นการพิจารณารายจ่ายประจำ รายจ่ายที่เป็นไปตามข้อผูกพันก็ดี แต่ละแผนงานนั้นเป็นไปด้วยความรอบคอบ ให้คุ้มค่ากับการใช้จ่ายงบประมาณในเรื่องต่างๆ เพื่อนำไปสู่การพัฒนาตำบลแหลมต่อไป ในส่วนของการดำเนินการด้านโครงสร้างพื้นฐานซึ่งได้ดำเนินการไปบ้างแล้ว และได้รับความเห็นชอบจากสภา และในโอกาสนี้ผมอยากให้ท่านประธานฯ และเพื่อนสมาชิกฯได้พิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2565 และขอความเห็นชอบต่อไปครับ ขอบคุณครับ

ประธานสภาฯ (นายจินดา คงตุก) ขอขอบคุณท่านนายกฯ มากครับที่ได้เสนอ ร่างข้อบัญญัติงบประมาณรายจ่ายประจำปี 2565 ซึ่งอยู่ในมือสมาชิกฯ ทุกท่านแล้ว สมาชิกท่านใดจะขออภิปรายร่างข้อบัญญัติงบประมาณรายจ่ายประจำปี 2565 (วาระที่1 ขั้นรับหลักการ) ให้ยกมือขออภิปรายได้ครับ

ที่ประชุม -ไม่มี-

ประธานสภาฯ (นายจินดา คงตุก) เมื่อไม่มีท่านใดอภิปรายร่างข้อบัญญัติงบประมาณรายจ่ายประจำปี 2565 ต่อไปผมจะขอมติที่ประชุมสมาชิกท่านใดเห็นควรรับหลักการตามร่างข้อบัญญัติงบประมาณรายจ่ายประจำปี 2565 (วารที่1 ขั้นรับหลักการ) โปรดยกมือขึ้นครับ

มติที่ประชุม -มีมติรับหลักการ 14 เสียง

ไม่รับหลักการ - เสียง

งดออกเสียง 1 เสียง

ประธานสภาฯ (นายจินดา คงตุก) ขอขอบคุณท่านสมาชิกมากครับ ที่ได้มีมติรับหลักการตามร่างข้อบัญญัติงบประมาณรายจ่ายประจำปี 2565 วาระที่ 1 ขั้นรับหลักการ

**แต่งตั้งกรรมการแปรญัตติ**

เลขานุการสภาฯ (นายปรเมศวร์ ชุมทอง) เรียนท่านประธานสภาฯ ที่เคารพ ท่านผู้บริหาร ท่านสมาชิกและผู้เข้าร่วมการประชุมทุกท่าน การแต่งตั้งกรรมการแปรญัตติ ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ (แก้ไขถึงฉบับที่ ๒ พ.ศ. ๒๕๕๔) ข้อ ๑๐๓ คณะกรรมการสภาท้องถิ่น (๑) คณะกรรมการสามัญ ประกอบด้วยสมาชิกสภาท้องถิ่น มีจำนวนไม่ น้อยกว่าสามคนแต่ไม่เกินเจ็ดคนข้อ 107 กำหนดให้เลือกทีละคน จนครบจำนวน ข้อ ๑๐๙ การนัดประชุมและเปิดประชุมคณะกรรมการสภาท้องถิ่นครั้งแรกให้ เป็นหน้าที่ของเลขานุการสภาท้องถิ่นครับ

ประธานสภาฯ (นายจินดา คงตุก) ตามที่เลขานุการสภาฯ ได้ชี้แจงถึงระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ (แก้ไขถึงฉบับที่ ๒ พ.ศ. ๒๕๕๔) ข้อ ๑๐๓ต่อไปเป็นการแต่งตั้งกรรมการแปรญัตติ ซึ่งกรรมการแปรญัตติมีได้ 3 – 7 คน ขอให้ที่ประชุมได้เสนอ เชิญครับ

สมาชิกสภาฯ (นายสมยศ ชูเมือง ส.อบต. หมู่ที่ 2) เรียนท่านประธานฯ ท่านผู้บริหาร ท่านสมาชิก สภาฯ และผู้เข้าร่วมประชุมทุกท่าน กระผมเห็นว่า ควรมีคณะกรรมการแปรญัตติ จำนวน 3 ท่าน ครับ

ประธานสภาฯ (นายจินดา คงตุก) มีท่านใดเห็นว่าควรมีจำนวนคณะกรรมการแปรญัตติ มากกว่า 3 ท่านเชิญเสนอได้ครับ

มติที่ประชุมฯ -ไม่มี-

ประธานสภาฯ (นายจินดา คงตุก) เมื่อไม่มีท่านใดเสนอเพิ่มเติมก็ให้คณะกรรมการแปรญัตติในครั้งนี้ มีจำนวน 3 ท่าน ต่อไปขอให้ที่ประชุมได้เสนอชื่อคณะกรรมการแปรญัตติเชิญเสนอได้ครับ

สมาชิกสภาฯ (นางสุคนธ์ รอดเมือง ส.อ.บต. หมู่ที่ 2) เรียนท่านประธานฯ ที่เคารพ คณะกรรมการแปรญัตติคนที่ 1 ดิฉันขอเสนอ นายอรรถพล ชุมดำ ค่ะ

มติที่ประชุม นายระบิล ขวัญสุด และนายเจริญ แย้มเกิด เป็นผู้รับรอง นายอรรถพล ชุมดำ เป็นคณะกรรมการแปรญัตติคนที่ 1

ประธานสภาฯ (นายจินดา คงตุก) มีสมาชิกสภาท่านใด เสนอชื่อสมาชิกสภาท่านอื่นอีกหรือไม่

มติที่ประชุมฯ -ไม่มี-

ประธานสภาฯ (นายจินดา คงตุก) ถ้าไม่มีกระผมขอมติที่ประชุมลงมติให้ นายอรรถพล ชุมดำ ได้รับเลือกเป็นกรรมการแปรญัตติ คนที่ 1

มติที่ประชุม -มีมติเห็นชอบ 14 เสียง

ไม่เห็นชอบ - เสียง

งดออกเสียง 1 เสียง

ประธานสภาฯ (นายจินดา คงตุก) ต่อไปขอให้ที่ประชุมได้เสนอชื่อคณะกรรมการแปรญัตติคนที่ 2 เชิญเสนอได้ครับ

สมาชิกสภาฯ (นายเทียนชัย หนูยิ้มซ้าย ส.อบต. หมู่ที่ 5) เรียนท่านประธานฯ คณะกรรมการแปรญัตติคนที่ 2 กระผมขอเสนอ นายประเคียง หนูพันธ์ ครับ

มติที่ประชุม นางสุคนธ์ รอดเมือง และนายพิทักษ์ คงแก้ว เป็นผู้รับรองนายประเคียง หนูพันธ์ เป็นคณะกรรมการแปรญัตติ คนที่ 2

ประธานสภาฯ (นายจินดา คงตุก) มีสมาชิกสภาท่านใด เสนอชื่อสมาชิกสภาท่านอื่นอีกหรือไม่

ที่ประชุมฯ -ไม่มี-

ประธานสภาฯ (นายจินดา คงตุก) ถ้าไม่มีกระผมขอมติที่ประชุมลงมติให้ นายประเคียง หนูพันธ์ได้รับเลือกเป็นกรรมการแปรญัตติ คนที่ 2

มติที่ประชุม -มีมติเห็นชอบ 14 เสียง

ไม่เห็นชอบ - เสียง

งดออกเสียง 1 เสียง

ประธานสภาฯ (นายจินดา คงตุก) ต่อไปขอให้ที่ประชุมได้เสนอชื่อคณะกรรมการแปรญัตติคนที่ 3 เชิญเสนอได้ครับ

สมาชิกสภาฯ (นายระบิล ขวัญสุด ส.อบต. หมู่ที่ 8) เรียนท่านประธานฯ คณะกรรมการแปรญัตติ คนที่ 3กระผมขอเสนอ นายเจริญ แย้มเกิด ครับ

มติที่ประชุม นายวีระยุทธ บัวเนี้ยว และนางสาววันทนา รัตนวงศ์แข รับรอง นายเจริญ แย้มเกิด เป็นกรรมการแปรญัตติ คนที่ 3

ประธานสภาฯ (นายจินดา คงตุก) มีสมาชิกสภาท่านใด เสนอชื่อสมาชิกสภาท่านอื่นอีกหรือไม่

มติที่ประชุมฯ -ไม่มี-

ประธานสภาฯ (นายจินดา คงตุก) ถ้าไม่มีกระผมขอมติที่ประชุมลงมติให้ นายเจริญ แย้มเกิด ได้รับเลือกเป็นกรรมการแปรญัตติ คนที่ 3

มติที่ประชุม -มีมติเห็นชอบ 14 เสียง

ไม่เห็นชอบ - เสียง

งดออกเสียง 1 เสียง

ประธานสภาฯ (นายจินดา คงตุก) ขอสรุปว่าคณะกรรมการแปรญัตติ ได้ครบ 3 ท่าน ดังนี้

1.นายอรรถพล ชุมดำ ส.อบต. หมู่ที่ 9

2.นายประเคียง หนูพันธ์ ส.อบต. หมู่ที่ 7

3.นายเจริญ แย้มเกิด ส.อบต. หมูที่ 8

ซึ่งต่อไปจะให้เลขานุการสภานัดประชุมคณะกรรมการแปรญัตติได้ประชุมเพื่อคัดเลือกประธานกรรมการแปรญัตติและเลขานุการฯ เชิญครับ

เลขานุการสภาฯ (นายปรเมศวร์ ชุมทอง) เรียนท่านประธานสภาฯ ที่เคารพ ท่านผู้บริหาร ท่านสมาชิกและผู้เข้าร่วมการประชุมทุกท่าน ขอนัดประชุมคณะกรรมการแปรญัตติเพื่อคัดเลือกประธานกรรมการแปรญัตติและเลขานุการฯ ในวันที่ 10 สิงหาคม พ.ศ.2564 เวลา 15.00 น. ณ ห้องประชุมสภาองค์การบริหารส่วนตำบลแหลม ครับ

ที่ประชุมฯ -รับทราบ-

ประธานสภาฯ (นายจินดา คงตุก) ต่อไปให้ที่ประชุมได้มีการกำหนดระยะเวลาการเสนอขอคำแปรญัตติ เชิญเสนอครับ

ที่ประชุม (นายประเคียง หนูพันธ์ ส.อบต. หมู่ที่ 7) เรียนท่านประธานฯ ที่เคารพ และผู้เข้าร่วมประชุมทุกท่านกระผมขอ เสนอระยะเวลารับคำแปรญัตติในระหว่างวันที่ 16 ,17 และวันที่ 18 สิงหาคม 2564 เวลา 08.30 – 16.30 น. ณ ที่ทำการองค์การบริหารส่วนตำบลแหลม และกรรมการแปรญัตติจะประชุมกันอีกในขั้นกรรมการแปรญัตติในวันที่ 19 สิงหาคม 2564 เวลา 10.00 น. และจะแจ้งให้ประธานสภาฯ ได้รับทราบ ต่อไปครับ

ประธานสภาฯ มีสมาชิกท่านใดจะเสนอระยะเวลาการแปรญัตติเป็นอย่างอื่นหรือไม่

มติที่ประชุม -ไม่มี-

ประธานสภาฯ (นายจินดา คงตุก) เมื่อไม่มีสมาชิกท่านใดเสนอเป็นอย่างอื่นก็ถือว่าที่ประชุมรับรองให้ใช้

ระยะเวลาในการแปรญัตติตามที่ เสนอมาและถ้าหากสมาชิกท่านใดมีความประสงค์จะยื่น หนังสือคำขอแปรญัตติตามระยะเวลาที่กำหนดไว้ให้เสนอต่อคณะกรรมการแปร- ญัตติครับ

ที่ประชุม -รับทราบ-

ประธานสภาฯ (นายจินดา คงตุก) สำหรับในการพิจารณาวาระที่2 ขั้นแปรญัตติ และวาระที่ 3 ขั้นลงมติ กระผมนัดประชุมเป็นวันที่ 26 สิงหาคม 2564 เวลา 10.00 น. เนื่องจากหากประชุมในวันที่ 13 สิงหาคม 2564 ระยะเวลาในการพิจารณาไม่เพียงพอทั้งนี้กระผมได้ทำหนังสือขอขยายการประชุมสภา อบต.แหลม ออกไปอีก 15 วัน ระหว่างวันที่ 16 – 30 สิงหาคม 2564 เพื่อให้การพิจารณาร่างข้อบัญญัติงบประมาณประจำปีงบประมาณ พ.ศ.2565 ได้ดำเนินการตามขั้นตอน ตามระยะเวลาที่กำหนดต่อไป

ที่ประชุมฯ -รับทราบ-

**3.2 ญัตติขออนุมัติเปลี่ยนแปลงคำชี้แจงงบประมาณโครงการจัดซื้อเครื่องสูบน้ำไฟฟ้า พร้อมท่อมอเตอร์ หมู่ที่ 2**

ประธานสภาฯ (นายจินดา คงตุก) ต่อไปเป็นหัวข้อ 3.2ญัตติขออนุมัติเปลี่ยนแปลงคำชี้แจงงบประมาณโครงการจัดซื้อเครื่องสูบน้ำไฟฟ้าพร้อมท่อมอเตอร์ หมู่ที่ 2 ซึ่งอยู่ในมือสมาชิกทุกท่านแล้ว ต่อไปผมจะให้ท่านนายกฯ ได้นำเสนอญัตติขออนุมัติเปลี่ยนแปลงคำชี้แจงงบประมาณโครงการจัดซื้อเครื่องสูบน้ำไฟฟ้าพร้อมท่อมอเตอร์ หมู่ที่ 2 ครับ เชิญครับ

นายกอบต. (นายเสทือน ถาวรนุรักษ์) กราบเรียนท่านประธานสภาฯที่เคารพ ท่านสมาชิกผู้ทรงเกียรติ และผู้เข้าร่วมประชุม ทุกท่านครับ สำหรับ 3.2 ญัตติขออนุมัติเปลี่ยนแปลงคำชี้แจงงบประมาณโครงการจัดซื้อเครื่องสูบน้ำไฟฟ้าพร้อมท่อมอเตอร์ หมู่ที่ 2 ด้วยองค์การบริหารส่วนตำบลแหลม ได้ตั้งข้อบัญญัติงบประมาณรายจ่ายประจำปีงบประมาณ พ.ศ.2564 แผนงานเคหะและชุมชน ค่าที่ดินและสิ่งก่อสร้าง ค่าก่อสร้างสิ่งสาธารณูปโภค ตั้งไว้ 100,000 บาท สำหรับจัดทำโครงการจัดซื้อเครื่องสูบน้ำไฟฟ้าพร้อมท่อมอเตอร์ หมู่ที่ 2 ซึ่งมีข้อผิดพลาดเกี่ยวกับการตั้งในรายการดังกล่าว โดยตั้งผิดแผนงานการเบิกจ่ายงบประมาณ ซึ่งจะต้องดำเนินการแก้ไขให้ถูกต้อง

ดังนั้น เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองท้องถิ่น พ.ศ.2563 ข้อ 29 การแก้ไขเปลี่ยนแปลงคำชี้แจงงบประมาณรายจ่ายให้เป็นอำนาจอนุมัติของสภาท้องถิ่น ในการนี้จึงขอเสนอสภาองค์การบริหารส่วนตำบลแหลม เพื่อขออนุมัติแก้ไขเปลี่ยนแปลงคำชี้แจงงบประมาณรายจ่ายในแผนงานเคหะและชุมชน ค่าที่ดินและสิ่งก่อสร้าง โดยมีรายละเอียด ดังนี้

**ข้อความเดิม**

องค์การบริหารส่วนตำบลแหลม ได้ตั้งข้อบัญญัติงบประมาณรายจ่ายประจำปีงบประมาณ พ.ศ.2564 แผนงานเคหะและชุมชน ค่าที่ดินและสิ่งก่อสร้าง ค่าก่อสร้างสาธารณูปโภค ตั้งไว้ 100,000 บาท สำหรับจัดทำโครงการจัดซื้อเครื่องสูบน้ำไฟฟ้าพร้อมท่อมอเตอร์ หมู่ที่ 2

-ตั้งไว้เพื่อจ่ายเป็นค่าซื้อเครื่องสูบน้ำมอเตอร์-ใช้มอเตอร์ไฟฟ้า ขนาด 5 แรงม้า ใช้กับกระแสไฟฟ้า 1 เฟส 2 สาย 220 โวลล์

-ขนาดท่อส่ง (แสตนเลส) ไม่น้อยกว่า 8 นิ้ว ความยาว 8 เมตร

-อุปกรณ์ประกอบของเครื่องสูบน้ำและของมอเตอร์ไฟฟ้า ต้องมีครบชุดพร้อมที่จะใช้งานได้

**ข้อความใหม่**

องค์การบริหารส่วนตำบลแหลม ได้ตั้งข้อบัญญัติงบประมาณรายจ่ายประจำปีงบประมาณ พ.ศ.2564 แผนงานเคหะและชุมชน งบลงทุน ค่าครุภัณฑ์ ครุภัณฑ์เพื่อการเกษตร ตั้งไว้ 100,000 บาท

-ตั้งไว้เพื่อจ่ายเป็นค่าจัดซื้อเครื่องสูบน้ำไฟฟ้าพร้อมท่อมอเตอร์ โดยใช้มอเตอร์ไฟฟ้าขนาด 5 แรงม้า ใช้กับกระแสไฟฟ้า 1 เฟส 2 สาย 220 โวลล์

-ขนาดท่อส่ง (แสตนเลส) ไม่น้อยกว่า 8 นิ้ว ความยาว 8 เมตร

-อุปกรณ์ประกอบของเครื่องสูบน้ำและของมอเตอร์ไฟฟ้า ต้องมีครบชุดพร้อมที่จะใช้งานได้

จึงขอความเห็นจากสภาองค์การบริหารส่วนตำบลแหลม เพื่อพิจารณาครับ ขอบคุณครับ

ประธานสภาฯ (นายจินดา คงตุก) ตามที่ท่านนายกฯ ได้เสนอรายละเอียดตามระเบียบวาระที่ 3 เรื่องเสนอเพื่อพิจารณา หัวข้อ 3.2 ญัตติขออนุมัติเปลี่ยนแปลงคำชี้แจงงบประมาณโครงการจัดซื้อเครื่องสูบน้ำไฟฟ้าพร้อมท่อมอเตอร์ หมู่ที่ 2 ให้กับท่านสมาชิกได้รับทราบแล้ว มีท่านสมาชิกท่านใดจะอภิปรายหรือข้อเสนอแนะอะไรบ้างเชิญครับ

ที่ประชุม -ไม่มี-

ประธานสภาฯ (นายจินดา คงตุก) เมื่อไม่มีท่านสมาชิกฯ ท่านใดอภิปราย ต่อไปกระผมจะขอมติที่ประชุมเห็นชอบเรื่องเสนอเพื่อพิจารณา หัวข้อ 3.2 ญัตติขออนุมัติเปลี่ยนแปลงคำชี้แจงงบประมาณโครงการจัดซื้อเครื่องสูบน้ำไฟฟ้าพร้อมท่อมอเตอร์ หมู่ที่ 2 โปรดยกมือขึ้นครับ

มติที่ประชุมฯ -มีมติเห็นชอบ 14 เสียง

ไม่เห็นชอบ - เสียง

งดออกเสียง 1 เสียง

**ระเบียบวาระที่ ๔ เรื่องอื่นๆ**

ประธานสภาฯ (นายจินดา คงตุก) ขอเรียนเชิญท่านสมาชิกท่านใด หรือผู้เข้าร่วมประชุมท่านใดมีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

ที่ประชุมฯ (นายเทียนชัย หนูยิ้มซ้าย ส.อบต.หมู่ที่ 5) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหารและผู้เข้าร่วมประชุมทุกท่านครับ กระผมก็เห็นด้วยกับร่างข้อบัญญัตปีงบประมาณ พ.ศ.2565 เกี่ยวกับการก่อสร้างถนนเส้นทางคมนาคมเพื่ออำนวยความสะดวกให้กับประชาชน ในหลายๆพื้นที่ในตำบลแหลมสำหรับพื้นที่หมู่ที่ 5 การดำเนินการเร่งด่วนเกี่ยวกับระบบน้ำประปาโดยมีความต้องการให้ขยายเขตประปาจากถนนทางหลวงชนบท ไปยังสี่แยกชายพรุระยะทางประมาณสี่ร้อยกว่าเมตรจึงเรียนมาเพื่อดำเนินการเป็นโครงการเร่งด่วนของหมู่ที่ 5 ในโอกาสต่อไปครับ

ประธานสภาฯ (นายจินดา คงตุก) ขอขอบคุณ นายเทียนชัย หนูยิ้มซ้าย ส.อบต.หมู่ที่ 5) มากครับ ที่ได้แจ้งปัญหาในพื้นที่ให้ที่ประชุมได้รับทราบ ต่อไปสมาชิกท่านใดจะขออภิปราย หรือสอบถามเพิ่มเติมเชิญครับ

ที่ประชุม (ไม่มีสมาชิกท่านใดอภิปราย)

ประธานสภาฯ (นายจินดา คงตุก) เมื่อไม่มีท่านใดอภิปรายหรือแจ้งเพิ่มเติมในวาระนี้ต่อไปขอเชิญ ท่านนายกฯ ได้กล่าวชี้แจงเชิญครับ

นายกฯ (นายเสทือน ถาวรนุรักษ์) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติและผู้เข้าร่วมประชุมทุกท่านครับ ขอขอบคุณท่านสมาชิกมากครับ ที่ได้มีมติรับหลักการตามร่างข้อบัญญัติงบประมาณรายจ่ายประจำปี 2565 วาระที่ 1 ขั้นรับหลักการ ขอขอบคุณท่านสมาชิกที่ได้แจ้งปัญหาเพื่อให้ทราบเพื่อดำเนินแก้ไข สืบเนื่องด้วยงบประมาณมีข้อจำกัดอาจทำให้ดำเนินการไม่ทั่วถึงต่อไปจะให้งานกิจการประปาเข้าไปดูแลเพื่อดำเนินการขยายเขตและดำเนินการแก้ไขส่วนที่ชำรุดและที่ยังไม่ได้ต่อเติมหรืออาจจะดำเนินการจ่ายขาดเงินสะสมเพื่อดำเนินการแก้ไขปัญหาดังกล่าว สำหรับบ้านทองจันทร์หมู่ที่ 8 ก็ได้ดำเนินการก่อสร้างระบบประปาไปบ้างแล้ว โดยปัญหาที่เกิดขึ้นในขณะนี้เกี่ยวกับโรคระบาดซึ่งกำลังเป็นผลกระทบอยู่ในขณะนี้ เป็นโรคโควิด 19 โดยประชาชนที่อยู่ในพื้นที่ เสี่ยงต่างๆ ซึ่งก็มีผู้ติดเชื้อที่ได้รักษาตัวอยู่ที่โรงพยาบาล และได้กลับมากักตัวที่บ้าน และทางกรมส่งเสริมการปกครองส่วนท้องถิ่นได้แจ้งให้ดำเนินสร้างศูนย์พักคอยหรือศูนย์โควิดชุมชน ทั้งนี้หากผู้ป่วยมีจำนวนมากจนโรงพยาบาลไม่สามารถรับเข้ารักษาได้เนื่องจากจำนวนเตียงไม่เพียงพอก็จะส่งมายังศูนย์พักคอย หรือศูนย์โควิดชุมชน อยากจะขอความร่วมมือทุกท่านในการเข้าช่วยเหลือดูแลประชาชนในพื้นที่ ณ ศูนย์โควิดชุมชนองค์การบริหารส่วนตำบลแหลมโดยจะมีหมอและพยาบาลเข้ามาดูแลผู้ป่วย โดยจากนี้ไปหากไม่ได้มีการเตรียมความพร้อมตรงนี้ไว้หากเกิดปัญหาขึ้นมาอาจจะดำเนินการไม่ทันท่วงทีโดยขณะนี้ได้มีการปรับสถานที่ให้ได้มาตรฐาน เช่น การติดตั้งกล้องวงจรปิด อุปกรณ์สื่อสาร ห้องน้ำสถานที่ ต่างๆ ให้มีความพร้อม เพื่อต่อสู้กับโรคโควิด 19 กระผมขอแจ้งเพื่อทราบเพียงเท่านี้ครับขอบคุณมากครับ

ประธานสภาฯ (นายจินดา คงตุก) ขอขอบคุณท่านนายกฯ มากครับ ที่ได้ชี้แจงเรื่องต่างๆ เพื่อทราบ สมาชิกท่านใดจะขออภิปราย หรือสอบถามเพิ่มเติมเชิญครับ

ที่ประชุม (ไม่มีสมาชิกท่านใดอภิปราย)

ประธานสภาฯ (นายจินดา คงตุก)หากไม่มีท่านใดอภิปรายวันนี้ผมขอขอบคุณสมาชิกทุกท่านตลอดจนคณะผู้บริหาร และผู้ที่เข้าร่วมประชุมทุกท่าน ผมขอปิดการประชุมครับ

ปิดประชุมเวลา ๑๒.๐๐ น.

ลงชื่อ ปรเมศวร์ ชุมทอง ผู้บันทึกรายงานการประชุม

( นายปรเมศวร์ ชุมทอง )

เลขานุการสภาองค์การบริหารส่วนตำบลแหลม

ลงชื่อ จินดา คงตุก ผู้ตรวจรายงานการประชุม

( นายจินดา คงตุก )

ประธานสภาองค์การบริหารส่วนตำบลแหลม

ลงชื่อ สังคม พลายด้วง ประธานกรรมการตรวจรายงานการประชุม

( นายสังคม พลายด้วง )

สมาชิกสภาองค์การบริหารส่วนตำบลแหลม หมู่ที่ ๖

ลงชื่อ อรรถพล ชุมดำ กรรมการตรวจรายงานการประชุม

( นายอรรถพล ชุมดำ )

สมาชิกสภาองค์การบริหารส่วนตำบลแหลม หมู่ที่ ๙

ลงชื่อ เทียนชัย หนูยิ้มซ้าย เลขานุการกรรมการตรวจรายงานการประชุม

( นายเทียนชัย หนูยิ้มซ้าย )

สมาชิกสภาองค์การบริหารส่วนตำบลแหลม หมู่ที่ ๕

สภาองค์การบริหารส่วนตำบลแหลม รับรองรายงานการประชุมในคราวสมัยสามัญ สมัยที่ 3 ครั้งที่ 2 ประจำปี พ.ศ.2564

เมื่อวันที่....26..เดือน..สิงหาคม......พ.ศ..2564.........